Jucătoarea română de tenis Miriam Bulgaru s-a calificat, marţi, în turul doi al calificărilor de la Roland Garros, al doilea grand slam al anului, potrivit News.ro.
Bulgaru, locul 204 WTA, a trecut în primul tur de Aliona Falei (Belarus), 175 WTA, scor 6-4, 5-7, 7-6 (10/3)
Meciul a durat trei ore şi 17 minute.
În turul doi, Bulgaru va evolua împotriva sportivei americane Katie Volinets, locul 109 mondial şi favorită 8 în calificări.
Jucătoarea română de tenis Cristina Dinu, locul 229 mondial, a intrat și ea, marţi, în turul doi al calificărilor la Roland Garros. Dinu a trecut în runda inaugurală de sportiva argentiniană Paula Ormaechea, care a beneficiat de clasament protejat, scor 6-2, 6-0. Meciul a durat o oră.
În turul doi, Dinu va evolua cu învingătoarea meciului dintre japoneza Mai Hontama, locul 114 mondial şi favorită 3, şi Carol Zhao, din Canada, locul 228 WTA.